Når man vælger at blive distributører/partner i et network marketing firma, bedes der som regel om et indskud fra ca. 600,- til 6000,- (100 -1000 dollars) til at starte forretningen med. Starterpakken indeholder typisk produkter, brochure, DVD/CD om firmaet, Magazine, bøger, notatblok og en velkomstmappe.       I forhold til den gamle traditionelle forretning, hvor produkterne bliver fremstillet hos en producent, siden til en eksportør - importør - grossist - butikken - kunder, så har MLM selskaberne valgt at fjerne alle de fordyrende mellemled, og levere produkterne direkte fra producenten til forbrugeren. I stedet for at bruge penge på reklame og markedsføring såsom tv, magazine, radio m.m. har selskaberne valgt at betale distributører, som hjælper firmaet med at markedsføre produkterne gennem en meget effektiv fordelingsnøgle. Network Marketing firmaer bruger den meget populære markedsføring, som oven i købet er gratis, kaldet 'mund til øre' princippet. Dette er samme markedsføring som Facebook, Youtube, og andre lign. virksomheder brugte til at ekspandere med.  Lovlighed Det er ofte svært at skelne lovlige MLM-firmaer fra ulovlige pyramideforetagender. Der findes MLM-firmaer i mere end 100 lande i verden, mens pyramideforetagender er ulovlige i de fleste lande. Et pyramideforetagende vil ofte udgive sig for at være et MLM-firma/Network Marketing selvom dette ikke er tilfældet. I de fleste lovlige MLM-firmaer tjener deltagerne/distributørerne penge ved salg af varer gennem volumen i omsætningen af organisationen, og ikke ved at hverve nye personer som så bliver del af firmaet ("tilmeldingsgebyrer"). Hvis deltagerne i et firma primært tjener penge ved at hverve nye medlemmer og er forpligtet til at købe flere varer, end de kan sælge, så er der sandsynligvis tale om et ulovligt pyramideforetagende. I mange tilfælde bliver MLM/Network Marketing sammenlignet med pyramideforetagener, men realiteten er den, at disse er ulovlige og indeholder ikke fysiske/håndgribelige produkter. Derfor er den mest nævneværdige forskel på MLM-firmaer og pyramideforetagener, at MLM-firmaerne har håndgribelige/lovlige produkter. Pyramidespil opererer typisk kun over internettet, og er som oftest kun aktive i seks måneder, da de efter den tid sandsynligvis vil være lukkede ned. Pyramiden er bygget fra toppen og ned, og kun de personer, der er med helt fra starten, kan nogensinde være i nærheden af toppen. Alle MLM-selskaber skal være optaget i Direkte Salgs Foreningen (DISAFO) for at være godkendt i Danmark.